ddrg/super_eurlex huggingface dataset:
Úradný vestník L 073 , 16/03/1994 S. 0019 - 0019

Fínske špeciálne vydanie: Kapitola 11 Zväzok 29 S. 0238

Švédske špeciálne vydanie: Kapitola 11 Zväzok 29 S. 0238



Rozhodnutie Rady z 21. februára 1994 o uzavretí Dohovoru o ochrane morského prostredia v oblasti Baltického mora (Helsinského dohovoru v revidovanom znení z r. 1992) v mene spoločenstva (94/157/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 130s v spojitosti s článkom 228 ods. 3, prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže Komisia sa v mene spoločenstva zúčastnila na rokovaniach o vypracovaní Helsinského dohovoru v revidovanom znení z roku 1992; keďže dohovor bol podpísaný v mene spoločenstva 24. septembra 1992; keďže dohovor stanovuje rámec pre regionálnu spoluprácu, ktorá má zabezpečiť ekologickú rehabilitáciu Baltického mora s cieľom dosiahnutia vlastnej regenerácie jeho morského prostredia a uchovania jeho ekologickej rovnováhy; keďže spoločenstvo prijalo opatrenia v oblasti upravenej týmto dohovorom a malo by v uvedených oblastiach konať na medzinárodnej úrovni; keďže politika spoločenstva týkajúca sa životného prostredia prispieva k sledovaniu cieľov zachovania, ochraňovania a zlepšovania kvality životného prostredia, ochraňovania zdravia ľudí a rozvážneho a racionálneho využívania prírodných zdrojov; keďže politika spoločenstva v oblasti životného prostredia má za cieľ vysokú úroveň ochrany; keďže je založená na preventívnom princípe a na zásadách, že by sa mali podniknúť preventívne kroky, že by malo byť prioritou, aby sa škody na životnom prostredí naprávali pri zdroji a aby platil znečisťovateľ; keďže spoločenstvo a členské štáty v rámci svojich vlastných úloh spolupracujú s tretími krajinami a s príslušnými medzinárodnými organizáciami; keďže uzavretie dohovoru spoločenstvom pomôže dosiahnuť ciele stanovené v článku 130r zmluvy, ROZHODLA TAKTO: Článok 1 Dohovor o ochrane morského prostredia v oblasti Baltického mora (Helsinský dohovor v revidovanom znení z roku 1992), podpísaný v Helsinkách (Fínsko) 24. septembra 1992 sa týmto schvaľuje v mene Európskeho spoločenstva. Text dohovoru je pripojený k tomuto rozhodnutiu. Článok 2 Predseda Rady v súlade s článkom 38 dohovoru uloží listinu o schválení u fínskej vlády. V Bruseli 21. februára 1994 Za Radu predseda Th. Pangalos [1] Ú. v. ES C 226, 21.8.1993, s. 8. [2] Ú. v. ES C 315, 22.11.1993. [3] Ú. v. ES C 34, 2.2.1994, s. 5. --------------------------------------------------
Úradný vestník L 073 , 16/03/1994 S. 0001 - 0001

Fínske špeciálne vydanie: Kapitola 11 Zväzok 29 S. 0220

Švédske špeciálne vydanie: Kapitola 11 Zväzok 29 S. 0220



Rozhodnutie Rady z 21. februára 1994 o pristúpení spoločenstva k Dohovoru o ochrane morského prostredia oblasti Baltického mora z roku 1974 (Helsinský dohovor) (94/156/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 130s v spojení s článkom 228 odsek 3, prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3] keďže podľa článku 130r zmluvy politikou spoločenstva v oblasti životného prostredia je prispievať k nasledujúcim cieľom: zachovanie, ochrana a zlepšovanie kvality životného prostredia, ochrana ľudského zdravia, rozvážne a racionálne využívanie prírodných zdrojov; keďže ďalej, spoločenstvo a členské štáty spolupracujú v rámci ich súdnych právomocí s tretími krajinami a príslušnými medzinárodnými organizáciami; keďže spoločenstvo prijalo opatrenia v oblasti, ku ktorej sa vzťahuje Dohovor o ochrane morského prostredia oblasti Baltického mora z roku 1974 (Helsinský dohovor) a malo by konať v tejto oblasti na medzinárodnej úrovni; keďže Komisia sa ako pozorovateľ zúčastňuje na schôdzach Komisie na ochranu baltického morského prostredia od 19. februára 1991; keďže Komisia za zúčastňovala na schôdzach skupiny vytvorenej ad hoc na revíziu Dohovoru o ochrane morského prostredia oblasti Baltického mora; keďže Dohovor o ochrane morského prostredia oblasti Baltického mora bol zmenený a doplnený s úmyslom povoliť pristúpenie spoločenstva, ROZHODLA TAKTO: Článok 1 Európske spoločenstvo pristúpi k Dohovoru o ochrane morského prostredia oblasti Baltického mora z roku 1974 (Helsinský dohovor). Text dohovoru je pripojený k tomuto rozhodnutiu. Článok 2 Predseda Rady je oprávnený určiť osobu alebo osoby splnomocnené na uloženie listiny o pristúpení v súlade s článkom 26 dohovoru. V Bruseli 21. februára 1994 Za Radu predseda Th. Pangalos [1] Ú. v. ES C 222, 18.8.1993, s. 13. [2] Ú. v. ES C 315, 22.11.1993. [3] Ú. v. ES C 34, 2.2.1994, s. 5. --------------------------------------------------
Úradný vestník L 089 , 06/04/1994 S. 0018 - 0020

Fínske špeciálne vydanie: Kapitola 3 Zväzok 56 S. 0242

Švédske špeciálne vydanie: Kapitola 3 Zväzok 56 S. 0242



Rozhodnutie Komisie z 18. marca 1994, ktorým sa ustanovujú veterinárne požiadavky a veterinárne osvedčenie pre dovoz zvieracích čriev z tretích krajín (Text s významom pre EHP) (94/187/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992, ktorou sa stanovujú veterinárne a zdravotné požiadavky na obchodovanie s výrobkami, na ktoré sa nevzťahujú takéto požiadavky ustanovené v osobitných právnych predpisoch uvedených v prílohe A (I) k smernici 89/662/EHS, a pokiaľ ide o patogény k smernici 90/425/EHS, a na ich dovoz do spoločenstva [1] a najmä na jej článok 10 ods. 2 písm. a) a c), keďže príloha I kapitola 2 horeuvedenej smernice povoľuje dovoz zvieracích čriev, ktoré boli podrobené predpísanému spracovaniu, z ktorejkoľvek tretej krajiny; keďže sa musia ustanoviť veterinárne podmienky a veterinárne osvedčenie, aby sa zaručilo vykonávanie predpísaného spracovania čriev; keďže pri zohľadnení, že sa zriadil nový režim osvedčovania, mala by sa stanoviť lehota na jeho vykonávanie; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty povolia dovoz zvieracích čriev z ktorejkoľvek tretej krajiny, ku ktorým bude priložené sprievodné veterinárne osvedčenie, ako je ustanovené v prílohe, ktoré pozostáva z jedného hárku a vypracuje sa aspoň v jednom úradnom jazyku členského štátu, ktorý vykonáva kontrolu pri dovoze. Článok 2 Toto rozhodnutie sa bude uplatňovať od 1. júla 1994. Článok 3 Toto rozhodnutie je adresované členským štátom. V Bruseli 18. marca 1994 Za Komisiu René Steichen člen Komisie [1] Ú. v. ES L 62, 15.3.1993, s. 49. -------------------------------------------------- PRÍLOHA VETERINÁRNE OSVEDČENIE pre zvieracie črevá určené na odoslanie do Európskeho spoločenstva +++++ TIFF +++++ +++++ TIFF +++++ --------------------------------------------------
Úradný vestník L 117 , 07/05/1994 S. 0037 - 0039

Fínske špeciálne vydanie: Kapitola 3 Zväzok 57 S. 0076

Švédske špeciálne vydanie: Kapitola 3 Zväzok 57 S. 0076



Rozhodnutie Komisie z 18. apríla 1994, o veterinárnych osvedčeniach pre uvádzanie na trh Spojeného kráľovstva a Írska psov a mačiek, ktoré nepochádzajú z týchto krajín (94/273/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A (I) k smernici 90/425/EHS a na ich dovoz do spoločenstva [1], najmä na jej článok 10 ods. 3 písm. a) bod vii), keďže je potrebné ustanoviť veterinárne osvedčenie pre psov a mačky, ktoré sú uvádzané na trh v Spojenom kráľovstve a Írsku a ktoré nepochádzajú z týchto krajín; keďže uvedené zvieratá musia spĺňať príslušné potrebné podmienky na zdravotný stav uvedené v osvedčení a riadne potvrdené povereným veterinárnym lekárom; keďže v súlade s článkom 10 ods. 3 písm. a) bod vii) musí k nim byť priložený sprievodný jednotlivý záznam o očkovaní; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Vzor osvedčenia uvedeného v článku 10 ods. 3 písm. a) bod vii) smernice 92/65/EHS je ustanovený v prílohe. Článok 2 Toto rozhodnutie je adresované členským štátom. V Bruseli 18. apríla 1994 Za Komisiu René Steichen člen Komisie [1] Ú. v. ES L 268, 14.9.1992, s. 54 -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Official Journal L 133 , 28/05/1994 P. 0050 - 0050

Finnish special edition: Chapter 3 Volume 57 P. 0163

Swedish special edition: Chapter 3 Volume 57 P. 0163



ROZHODNUTIE KOMISIE zo 16. mája 1994, ktorým sa mení a dopĺňa rozhodnutie 93/13/EHS, ustanovujúce postupy pre veterinárne kontroly výrobkov z tretích krajín na hraničných veterinárnych staniciach spoločenstva (94/305/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 90/675/EHS z 10. decembra 1990, ustanovujúcu zásady, ktorými sa riadi organizácia veterinárnych kontrol výrobkov, prichádzajúcich do spoločenstva z tretích krajín[1], naposledy zmenenú a doplnenú smernicou 92/118/EHS[2], najmä na jej článok 18 ods. 1, keďže rozhodnutie Komisie 93/13/EHS[3] umožňuje dovoz sena a slamy do spoločenstva z krajín, ktoré sú uvedené v prílohe F; keďže vzhľadom na poskytnuté záruky je potrebné zmeniť a doplniť tento zoznam tak, aby zahŕňal niektoré časti Južnej Afriky; keďže oblasť, z ktorej pochádza seno a slama, sa nachádza mimo oblasti kontroly slintačky a krívačky, kde sa počas posledných šiestich mesiacov nepásli žiadne zvieratá; keďže opatrenia ustanovené týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe F rozhodnutia Komisie 93/13/EHS sa medzi "Slovinsko" a "Švédsko" vkladá tento text: "Južná Afrika (okrem časti oblasti kontroly slintačky a krívačky, ktorá sa nachádza vo veterinárnom regióne Severné a Východné Transvaalsko, v okrese Ingwavuma veterinárneho regiónu Natal a v pohraničnej oblasti s Botswanou na východ od 28° zem. dĺžky)". Článok 2 Toto rozhodnutie je adresované členským štátom. V Bruseli 16. mája 1994 Za Komisiu René STEICHEN člen Komisie [1] Ú. v. ES L 373, 31.12.1990, s. 1. [2] Ú. v. ES L 62, 15.3.1993, s. 49. [3] Ú. v. ES L 9, 15.1.1993, s. 33.
Úradný vestník L 130 , 25/05/1994 S. 0035 - 0035

Fínske špeciálne vydanie: Kapitola 11 Zväzok 32 S. 0020

Švédske špeciálne vydanie: Kapitola 11 Zväzok 32 S. 0020



Rozhodnutie Rady zo 17. mája 1994, ktoré sa vzťahuje na uzatvorenie Dohody vo forme výmeny listov medzi Európskym spoločenstvom a Čílskou republikou o dovoze jabĺk a hrušiek do spoločenstva (94/294/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2 a na článok 28 nariadenia Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], so zreteľom na odporúčanie Komisie, keďže Čílska republika prijala v rámci GATT opatrenia proti uplatňovaniu sadzobných opatrení vo forme vyrovnávajúcich poplatkov na dovoz jabĺk zo strany spoločenstva na základe článkov 24, 25 a 26 nariadenia Rady (EHS) č. 1035/72; keďže spoločenstvo a Čile nadviazali rozhovory s cieľom vyriešiť túto situáciu a ostatné otázky súvisiace s uzatvorením uruguajského kola GATT; keďže výsledkom uvedených rozhovorov bola dohoda vo forme výmeny listov; keďže je v záujme spoločenstva schváliť uvedenú dohodu, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Čílskou republikou o dovoze jabĺk a hrušiek do spoločenstva sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 17. mája 1994 Za Radu predseda Th. Pangalos [1] Ú. v. ES L 118, 20.5.1972, s. 1. Nariadenie naposledy zmenené a doplnené nariadením (ES) č. 3669/93 (Ú. v. ES L 338, 31.12.1993, s. 26). --------------------------------------------------
Úradný vestník L 146 , 11/06/1994 S. 0023 - 0023

Fínske špeciálne vydanie: Kapitola 3 Zväzok 58 S. 0051

Švédske špeciálne vydanie: Kapitola 3 Zväzok 58 S. 0051



Rozhodnutie Komisie z 25. mája 1994, ktoré mení a dopĺňa článok 5 ods. 9 smernice Rady 92/46/EHS v súvislosti s bodom zmrazenia (94/330/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/46/EHS zo 16. júna 1992, ktorá stanovuje zdravotné pravidlá na výrobu a umiestňovanie surového mlieka, tepelne ošetreného mlieka a mliečnych výrobkov na trh [1], najmä na druhý pododsek článku 5 ods. 9, keďže podľa druhého pododseku článku 5 ods. 9 smernice 92/46/EHS žiadal členský štát, aby boli opätovne preskúmané požiadavky stanovené v prvom pododseku článku 5 ods. 9, najmä v súvislosti s bodom zmrazenia tepelne ošetreného mlieka na pitie; keďže podľa dostupných štatistických štúdií hodnota miery zmrazenia kravského mlieka hneď po nadojení môže od jedného členského štátu k druhému kolísať podľa ročného obdobia, krmiva alebo druhu dojnice, času reprodukcie alebo laktácie, podľa geografických alebo klimatických faktorov; keďže by sa malo učiniť opatrenie na umožnenie umiestnenia na trh tepelne ošetreného kravského mlieka, ktorého bod zmrazenia za určitých okolností prevyšuje hodnotu zakotvenú v prvom pododseku článku 5 ods. 9 smernice 92/46/EHS; keďže táto možnosť by mala byť obmedzená, aby sa poskytli všetky potrebné záruky, na prípady, kde výsledky testov, ako je uvedené v prílohe C, kapitole 1. A.3 b), preukazujú, že tam nie je prítomná voda z vonkajšieho prostredia; keďže ostatné požiadavky prvého pododseku článku 5 ods. 9 smernice 92/46/EHS sú naďalej predmetom vedeckých a štatistických štúdií; keďže opatrenia podľa tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Nasledujúca veta sa pridá k prvému pododseku článku 5 ods. 9 smernice 92/46/EHS: "Bod zmrazenia vyšší ako — 0,52oC je však prijateľný s podmienkou, že kontroly podľa prílohy C, kapitoly 1. A.3 b) preukazujú, že tam nie je prítomná voda z vonkajšieho prostredia." Článok 2 Toto rozhodnutie je adresované členským štátom. V Bruseli 25. mája 1994 Za Komisiu René Steichen člen Komisie [1] Ú. v. ES L 268, 14.9.1992, s. 1. --------------------------------------------------
Úradný vestník L 178 , 12/07/1994 S. 0075 - 0075



Nariadenie Rady z 27. júna 1994, ktorým sa schvaľuje dohoda vo forme výmeny listov medzi Európskym spoločenstvom a Rumunskom, ktorou sa mení a dopĺňa Dočasná dohoda o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na druhej strane a Európska dohoda ustanovujúca pridruženie Európskych spoločenstiev a ich členských štátov na jednej strane a Rumunska na druhej strane, ktoré boli zmenené a doplnené dodatočným protokolom podpísaným 21. decembra 1993 (94/392/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na článok 113 spolu s článkom 228 ods. 2 tejto zmluvy, so zreteľom na Európsku dohodu podpísanú v Bruseli 1. februára 1993 [1], ktorá bola zmenená a doplnená dodatkovým protokolom podpísaným 21. decembra 1993 [2], so zreteľom na dočasnú dohodu [3] podpísanú v Bruseli 1 februára 1993, ktorá bola zmenená a doplnená dodatkovým protokolom podpísaným 21. decembra 1993, so zreteľom na návrh Komisie, keďže dočasná dohoda nadobudla platnosť 1. mája 1993; keďže uplatňovanie prílohy XI a XII a a protokolu 3 sa oneskorilo pre príčiny, za ktoré Rumunsko nenesie zodpovednosť; keďže dočasná dohoda stanovuje množstvové koncesie; keďže je preto vhodné do nasledujúcich rokov preniesť určité kvóty alebo maximálne množstvá, ktoré boli stanovené na rok 1993, ale Rumunsko ich nemohlo využívať; keďže od 1. mája 1993, teda odo dňa, keď dočasná dohoda nadobudla platnosť, Rumunsko už nevyužívalo systém všeobecných colných preferencií spoločenstva; keďže je preto vhodné preniesť koncesie uvedené v prílohách XI a XII a a v protokole 3 dočasnej dohody a Európskej dohody; keďže na tento účel Komisia za spoločenstvo rokovala o dohode vo forme výmeny listov, ktorou sa mení a dopĺňa dočasná dohoda a mení a dopĺňa Európska dohoda, ktoré boli obe zmenené a doplnené dodatkovým protokolom; keďže dohoda vo forme výmeny listov by mala byť schválená, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Rumunskom, ktorou sa mení a dopĺňa dočasná dohoda o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na druhej strane a ktorou sa ustanovuje pridruženie medzi Európskymi spoločenstvami a ich členskými štátmi na jednej strane a Rumunskom na druhej strane, sa týmto schvaľuje za Európske spoločenstvo. Text dohody vo forme výmeny listov je pripojený k tomuto rozhodnutiu. Článok 2 Predseda Rady je týmto oprávnený navrhnúť osobu splnomocnenú podpísať dohodu vo forme výmeny listov, ktorá je pre Spoločenstvo záväzná. Predseda Rady za spoločenstvo oznámi, že všetky potrebné postupy na tento účel boli ukončené. V Luxemburgu 27. júna 1994 Za Radu Predseda C. Simitis [1] Európska dohoda ešte nebola uverejnená v úradnom vestníku. [2] Ú. v. ES L 25, 29.1.1994, s. 22. [3] Ú. v. ES L 81, 2.4.1993, s. 2. --------------------------------------------------
Úradný vestník L 188 , 22/07/1994 S. 0017 - 0017

Fínske špeciálne vydanie: Kapitola 11 Zväzok 32 S. 0101

Švédske špeciálne vydanie: Kapitola 11 Zväzok 32 S. 0101



Rozhodnutie Rady z 27. júna 1994 o uzatvorení Dohody o vedecko-technickej spolupráci medzi Európskym spoločenstvom a Austráliou (94/457/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 130m, v súvislosti s jej článkom 228 ods. 2 prvá veta a článkom 228 ods. 3 prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže Spoločenstvo a Austrália uskutočňujú špecifické výskumné programy v oblastiach spoločných záujmov; keďže na základe predchádzajúcich skúseností v rámci Dohody medzi vládou Austrálie a Komisiou Európskych spoločenstiev o spolupráci v oblasti vedy a techniky podpísanej 12. novembra 1986, obe strany vyjadrili záujem vytvoriť formálny rámec spolupráce v oblasti vedy a techniky; keďže Rada rozhodnutím z 21. mája 1992 splnomocnila Komisiu rokovať o dohode o vedeckej a technickej spolupráci medzi Spoločenstvom a Austráliou; keďže Spoločenstvo a Austrália očakávajú obojstranný prospech zo vzájomnej spolupráce; keďže, bez toho aby boli dotknuté ustanovenia zmluvy, nebude táto dohoda ani akékoľvek činnosti z nej vyplývajúce žiadnym spôsobom zasahovať do právomoci členských štátov nadväzovať dvojstranné vzťahy s Austráliou v oblasti vedy, techniky, výskumu a vývoja a prípadne uzatvárať dohody na tieto účely; keďže táto dohoda bola podpísaná v mene Spoločenstva v Canberre 23. februára 1994; keďže táto dohoda o vedeckej a technickej spolupráci medzi Európskym Spoločenstvom a Austráliou by mala byť schválená, ROZHODLA TAKTO: Článok 1 Týmto sa v mene Spoločenstva schvaľuje Dohoda o vedecko-technickej spolupráci medzi Európskym spoločenstvom a Austráliou. Text dohody je pripojený k tomuto rozhodnutiu. Článok 2 Predseda Rady oznámi skutočnosti podľa článku 11 dohody. V Bruseli 27. júna 1994 Za Radu Predseda C. Simitis [1] Ú. v. ES C 181, 3.7.1993, s. 9. [2] Ú. v. ES C 315, 22.11.1993. [3] Ú. v. ES C 304, 10.11.1993, s. 3. --------------------------------------------------
Official Journal L 212 , 17/08/1994 P. 0001 - 0002

Finnish special edition: Chapter 16 Volume 2 P. 0081

Swedish special edition: Chapter 16 Volume 2 P. 0081



ROZHODNUTIE RADY zo 17. júna 1994, ktorým sa Európske spoločenstvo a Európske spoločenstvo pre atómovú energiu splnomocňujú na podpísanie a uzavretie Dohovoru o štatúte Európskych škôl (94/557/ES, Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 235, so zreteľom na Zmluvu o založení Európskeho spoločenstva pre atómovú energiu, a najmä na jej článok 203, so zreteľom na návrh Komisie[1]), so zreteľom na stanovisko Európskeho parlamentu[2]), keďže Európske spoločenstvá majú záujem umožniť spoločné vzdelávanie detí vlastných zamestnancov v Európskych školách a je to spôsob, ktorým sa zabezpečuje riadne fungovanie orgánov spoločenstva a uľahčuje plnenie jeho úloh; keďže s týmto cieľom podpísali pôvodné členské štáty 12. apríla 1957 Dohovor o štatúte Európskych škôl; keďže 31. mája 1990 Rada a ministri školstva, ktorí sa zišli v rámci zasadnutia Rady, navrhli, aby s ohľadom na väčšiu efektívnosť fungovania týchto škôl a s väčším uznaním ich úlohy, ktorú zohrávajú v spoločenstve, bol vypracovaný nový dohovor týkajúci sa európskych škôl; keďže účasť spoločenstva je nutná pri vykonávaní spomínaného dohovoru, aby bolo zabezpečené dosiahnutie cieľov Európskeho spoločenstva a Európskeho spoločenstva pre atómovú energiu; keďže sa Európske spoločenstvo a Európske spoločenstvo pre atómovú energiu zúčastňujú na vykonávaní dohovoru tým, že uplatňujú svoje právomoci vyplývajúce z ich pravidiel, ustanovených týmto dohovorom a z budúcich akty, ktoré môžu prijať v súlade s podmienkami určenými v tomto dohovore; keďže je z tohto dôvodu potrebné, aby Európske spoločenstvá uzavreli tento dohovor; keďže jediné právomoci dostupné na prijatie tohto rozhodnutia sú tie, ktoré stanovuje článok 235 Zmluvy o vytvorení Európskeho spoločenstva a článok 203 Zmluvy o vytvorení Európskeho spoločenstva pre atómovú energiu, ROZHODLI TAKTO: Článok 1 Dohovor o štatúte Európskych škôl sa týmto schvaľuje v mene Európskeho spoločenstva a Európskeho spoločenstva pre atómovú energiu. Text dohovoru je pripojený. Článok 2 Predseda Rady je týmto oprávnený vymenovať osobu alebo osoby splnomocnené na podpis dohovoru so záväzným účinkom pre Európske spoločenstvo a Európske spoločenstvo pre atómovú energiu. Je oprávnený vymenovať osobu splnomocnenú uložiť schvaľovací akt v súlade s článkom 33 tohto dohovoru. V Luxemburgu 17. júna 1994 Za Radu predseda Th. MIKROUTSIKOS [1] ) Ú. v. ES C 93, 2.4.1993, s. 1. [2] ) Ú. v. ES C 128, 9.5.1994.